Felipe Massa
Felipė Masa (port. Felipe Massa; g. 1981 m. balandžio 25 d. San Paule, Brazilijoje) – brazilų Formulės 1 lenktynininkas. Massa karjerą pradėjo nuo aštuonerių metų važinėdamas kartingais. Septynerius metus varžėsi nacionalinėse ir regioninėse varžybose. Po to Massa laimėjo „Formula Chevrolet“ čempionatą ir 2000 m. iškovojo Italjos ir Europos „Formula Renault“ čempiono titulus. 2001 m. jis tapo „Euro Formula 3000“ čempionu. Massa Formulės 1 karjerą pradėjo Sauber komandoje ir 2003 m. tapo Scuderia Ferrari komandos testuotoju. 2004 m. jis grįžo į Sauber ir vėliau prisijungė prie Ferrari, su kuria 2006 m. laimėjo dvejas lenktynes, tarp jų ir savo namų Grand Prix. Massa tapo pirmuoju brazilu po Ayrton Senna laimėjusiu Brazilijos Grand Prix. 2007 m. Massa laimėjo trejas lenktynes ir čempionatą baigė ketvirtoje vietoje. Jis liko antras 2008 m. čempionate po ilgos kovos dėl titulo su Lewis Hamilton. 2009 m. Vengrijos Grand Prix Massa buvo sužeistas su atsiskyrusia Brawn GP komandos lenktynininko Rubens Barrichello automobilio pakabos spyruokle. Dėl traumos Massa buvo priverstas praleisti likusią sezono dalį, bet 2010 m. grįžo. 2011 m. Massa kentėjo nuo kritusios sportinės formos ir nepelnė nė vieno podiumo, nors ir reguliariai pelnydavo taškus. Massa prisidėjo prie 2007 ir 2008 m. Ferrari iškovotų konstruktorių čempionės titulų ir su komanda turėjo kontraktą iki 2013 m. pabaigos. 2013 m. rugsėjo 10 d. jis patvirtino, kad 2013 m. pabagoje paliks Farrari komandą. Nuo 2014 m. Massa Williams komandoje šalia Valtteri Bottas pakeitė Pastor Maldonado. 2016 m. rugsėjo 1 d. Massa paskelbė, kad sezono pabaigoje pasitrauks iš „Formulės 1“, tačiau jis grįžo į komandą Valtteriui Bottui prisijungus prie „Mercedes“.